Novičiok

Novičiok (rus. Новичо́к) – nervus paralyžiuojančių dujų tipai, iš kurių dalis priklauso cheminio ginklo klasei. Šios dujos buvo kuriamos valstybiniame cheminių tyrimų institute Sovietų Sąjungoje ir Rusijoje tarp 1971 ir 1993 m.

„Novičiok“ dujų tipui priklauso daugiau nei 100 struktūrinių variantų. Kaip ir kitos nervus paralyžiuojančios dujos, „Novičiok“ sukelia daug skirtingų simptomų. Paveiktiems šių dujų asmenims vyzdžiai gali susitraukti iki aguonos grūdo dydžio, jiems gali sutrikti virškinimas, prasidėti seilėtekis ir ašarojimas. Paprastai prasideda raumenų spazmai ir traukuliai, vėliau sustoja širdis. Įkvėpus šių dujų simptomai gali pasireikšti per 0,5-2 minutes.

Šis dujų tipas gali būti naudojamas tiek kietoje, tiek skysčių stadijoje.

Rusų mokslininkų teigimu, šis ginklas yra pats galingiausias cheminis ginklas istorijoje ir 10 kartų stipresnis nei zomanas. Be Rusijos, šis cheminis darinys buvo tiriamas „keliose NATO šalyse“ ir Irane.West's knowledge of Novichok came from sample secured in 1990s: report 

2019 m. lapkritį Cheminio ginklo draudimo organizacija uždraudė „Novičiok“ naudojimą.OPCW uždraudė per išpuolį Anglijoje panaudotą „Novičiok“

XXI a. šios nuodingos dujos buvo plačiai aptarinėjamos, kai jos buvo panaudotos prieš Rusijos opozicionierius – 2018 m. kovą Anglijos Solsberio mieste buvo mėginta nužudyti buvusį Rusijos šnipą Sergejų SkripalįSergei Skripal: former Russian spy poisoned with nerve agent, say police, o 2020 m. šiais nuodais buvo apnuodytas vienas žinomesnių V. Putino kritikų Aleksejus Navalnas.OPCW rado A.Navalno ėminiuose „Novičiok“ grupės medžiagos pėdsakų

2020 m. rugsėjį Vokietijos kanclerė Angela Merkel teigė, kad Vokietija pranešė Cheminio ginklo draudimo organizacijai apie šio ginklo panaudojimą prieš A. Navalną ir kartu su sąjungininkais spręs apie „atitinkamas atsakomąsias priemones“.Vokietija ir Prancūzija tiesiogiai apkaltino Rusiją dėl A. Navalno apnuodijimo

 Šaltiniai 

 Literatūra 


Kategorija:Cheminis ginklas